**KUTSESTANDARD**

**Abiaednik, tase 2**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Abiaednik, tase 2 | 2 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Abiaednik on lihttöötaja, kelle tööülesanneteks on külvi- ja istutuspinna ettevalmistamine, külvamine ja istutamine ning hooldamine, saagi või toodangu koristamine, säilitamine ja müügiks ettevalmistamine nii tava- kui mahetootmises.  Abiaednik töötab piiritletud olukorras, otsesel juhendamisel ja kaasabil.  Abiaednik töötab piiratud tööajaga. Tema töö toimub nii väli- kui sisetingimustes. Abiaedniku töö terviseriskid tulenevad raskuste tõstmisest, mürast, ilmastikuolude ja temperatuuride vaheldumisest, niiskusest ning kokkupuutest erinevate allergeenidega (nt taimed, kemikaalid, tolm).  Abiaedniku põhilised töövahendid on aiandustarvikud.  Aianduse kutsealal on neli kutset:  Abiaednik, tase 2 on lihttöötaja, kes teeb lihttöid otsesel juhendamisel.  Nooremaednik, tase 3 on oskustöötaja, kes täidab juhendamisel põhilisi tööülesandeid kõikides aianduse valdkondades.  Aednik, tase 4 on aiandusspetsialist, kes juhendab töötajate tavatööd ja vastutab oma pädevuse piires teiste töötajate arendamise eest. Ta korraldab ja analüüsib oma tegevust ning kohandab oma käitumist vastavalt olukorrale.  Meisteraednik, tase 5 on laiaulatuslike teadmistega aiandusspetsialist, kes täidab mitmekülgseid tööülesandeid (sh ka ettearvamatutes olukordades) oma spetsialiseerumise valdkonnas. Ta juhib meeskonda ning hindab ja analüüsib töökvaliteeti. |
| Kommentaarid: |
| **A.2 Tööosad** |
| A.2.1 Külvi- ja istutuspinna ettevalmistamine ning külvamine ja istutamine  A.2.2 Aiakultuuride hooldamine  A.2.3Saagi või toodangu koristamine, säilitamine ja müügiks ettevalmistamine |
| **A.3 Kutsealane ettevalmistus** |
| 2. taseme abiaednikena töötavad tavaliselt inimesed, kes on läbinud kutseõppe või omandanud oskused praktilise töö käigus. |
| Kommentaarid: |
| **A.4 Enamlevinud ametinimetused** |
| Abiaednik. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Abiaedniku kutse moodustub üldoskustest B.2 ja kohustuslikest kompetentsidest B.3.1-B.3.3. Kutse taotlemisel on nõutud nende kõigi tõendamine. |

|  |
| --- |
| **B.2 Abiaednik, tase 2****üldoskused** |
| Tegevusnäitajad:   1. teab ja tunneb taimi (vt lisa 1 „Taimmaterjali nimekiri“); 2. järgib head aiandustava; 3. täidab antud kohustused; 4. hoiab kõrvalise abiga korras oma töökoha ja- vahendid; 5. komposteerib taimejäätmed orgaanilise aineringi tagamiseks. |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |  |
| --- | --- | --- |
| **B.3.1 Külvi- ja istutuspinna ettevalmistamine ning külvamine ja istutamine** | **EKR tase 2** | |
| Tegevusnäitajad:  Juhendamisel ja kõrvalise abiga:   1. valmistab ette töökoha ja aiakultuuride kasvukoha; 2. külvab seemned, pikeerib ja istutab käsitsi; 3. istutab puud/põõsad, lähtudes juhistest; 4. kastab, lähtudes kastmisnormidest; 5. multšib käsitsi; 6. toestab aiakultuure, lähtudes juhistest. | | |
| Kommentaarid: | | |
| **B.3.2 Aiakultuuride hooldamine** | | **EKR tase 2** |
| Tegevusnäitajad:  Juhendamisel ja kõrvalise abiga:   1. kastab käsitsi või kastmissüsteemidega, lähtudes kastmisnormidest; 2. väetab käsitsi väetisedosaatori või väetisekülvikuga; 3. teeb mehaanilist umbrohutõrjet; 4. kujundab ja lõikab taimi, lähtudes juhistest ja kasutades vastavaid abivahendeid; 5. kaitseb taimi ebasoodsate loodus- ja tehiskeskkonna mõjude eest, kasutades vastavaid abivahendeid. | | |
| Kommentaarid: | | |
| **B.3.3 Saagi või toodangu koristamine, säilitamine ja müügiks ettevalmistamine** | | **EKR tase 2** |
| Tegevusnäitajad:  Juhendamisel ja kõrvalise abiga:   1. koristab toodangu, kasutades sobivaid abivahendeid; 2. sorteerib ja ladustab toodangu, pakendab ja märgistab, lähtudes etteantud pakendamise ja märgistamise nõuetest. | | |
| Kommentaarid: | | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Tea Juhani, Juhani Puukool  Ain Järve, Kadrioru park  Kristiina Laurson, LilledEst OÜ  Raimond Strastin, Eesti Aiandusliit  Katrin Uurman, Räpina Aianduskool  Margus Vahtramäe, Kanepi aiand |
| 1. Kutsestandardi kinnitaja | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 3 |
| 1. Viide Ametite Klassifikaatorile (ISCO 08) | 6113 Aednikud, puukooli töötajad ja istikukasvatajad |
| 1. Viide Euroopa kvalifikatsiooniraamistikule (EQF) | 2 |
| **C.2 Kutsenimetus võõrkeeles** | |
| Inglise keeles Assisting Gardener, level 2 | |
| Soome keeles Apupuutarhuri | |
| Vene keeles Помощник садовника | |
| **C.3 Lisad** | |
| Lisa 1Taimmaterjali nimekiri | |
| Kommentaarid: | |